Túrakód: K008\_02 / Táv.: 7,5 / Frissítve: 2018-03-06

Túranév: Szentes / Szentesi Szivattyútelep #1

Leírás:

7,5 km-es kirándulásunk kiépített kerékpárúton vezet.   
A célállomás a Szentesi Szivattyútelep, de emellett lehetőségünk van kiegészítő programok beiktatására is.

Kiindulási pont a Széchenyi liget kapuja *(úp.: 000iep)*, innen Csongrád felé indulunk *(ÉÉNY)* a kerékpárúton. Ennek vonalát és a zöld körút turistajelzést követve felhajtunk a Tisza töltésére a 71,1-es tkm-nél. Közben át kell kelnünk tizenegy útkereszteződésen, melyből kettő - a körforgalmaknál - alapos körültekintést igényel!

Még a városban, a laktanya sarkánál útba ejthetjük a Lengyel pilóták emlékművét *(úp.: 020kozta)*.  
A töltéskorona elején turisztikai információs tábla tájékoztat a környék látványosságairól, érdekességeiről.

400 m után, a 71,5 tkm-nél kell legurulnunk a töltésről, hogy elérjünk a 451-es főút túloldalán található, zöld színű nagykapuhoz, amely célállomásunk, a Szentesi Szivattyútelep bejárata.   
*(Szentes, Felső-rét 55., úp.: 019muze)*.   
Látogatásához előzetes időpont-egyeztetés szükséges!   
*(Telefon: 30/633-8113, vagy 62/599-599/21-850 mellék.)*

Miután megtekintettük mind a beltéri, mind a kültéri látnivalókat, nyergeljünk!

Bringánkat a főúton át-, majd a töltésre feltolva nyeregbe pattanhatunk. A bejárt utat követve visszajuthatunk kiindulási pontunkra, de közben kiegészítő programok beiktatására is lehetőségünk nyílik.

A rámpát elérve legurulhatunk a „macskaköves” úton az ártéri oldalra *(track: K008o021)*. Az egyenes útszakasz végénél, jobb oldalon láthatjuk a St. Jupát Sportegyesület Vízitelepét *(úp.: 001telep)*.   
Itt kiegészítésként, vagy napi aktívturisztikai programunkba szervesen beépítve, túrakenut is tudunk igényelni.   
*(A kerékpárok zárt helyen történő elhelyezése megoldható.)*

Tovább kerékpározva az úton, 950 m után érjük el a Tiszai Partfürdő homokos strandját. A betonutat és a nyomvonalat követve a Paca büfé mellett találjuk a kerékpárok tárolására kijelölt helyet *(nem őrzött)*, viszont a nyári szezonban itt kell elhelyeznünk bringánkat.   
A területen ártézi kút is működik *(úp.: 003viz)*.

Feldolgozták: Virág Olga, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*